કલમ ૧૧૫સી હેઠળ આપવામાં આવેલી ‘ફોરેન એક્સ્ચેન્જ એસેટ’ની વ્યાખ્યા અનુસાર તેમાં ‘કર્ન્વિટબલ ફોરેન એક્સ્ચેન્જ’માં રોકાણ કરવામાં આવેલી ‘સ્પેસિફાઈડ એસેટ’, જેમાં ભારતીય કંપનીના શેર, ડિબેન્ચર, પબ્લિક કંપનીમાં ડિપોઝિટ, કેન્દ્ર સરકારની સિક્યુરિટીઝ અથવા જાહેર કરવામાં આવે તેવા અન્ય રોકાણોનો સમાવેશ કરવામાં આવ્યો છે. ‘વી. રવિનારાયણન્’ (300 ITR 62(AAR))ના કેસમાં ‘ઓથોરિટી ફોર એડવાન્સ રુલિંગ’ (AAR) દ્વારા એવું ઠરાવવામાં આવ્યું છે કે, બેન્કનું કાયદાકીય સ્ટેટસ પબ્લિક કંપની ગણાય અને તેથી બેન્ક ડિપોઝિટનો પણ ‘સ્પેસિફાઈડ એસેટ’ની વ્યાખ્યામાં સમાવેશ થઈ શકે.